EPÜ juhatuse koosoleku protokoll 20. sept. 2004.

Päevakord:

1.Ilmar Moss - Vabariiklik Puhkpilliorkestrijuhtide Orkester täna ja võimalikud arengusuunad.
2.Tartu puhkpillimuusikaelu korraldust tutvustab Kaido Otsing.
3.Puhkpilliorkestrijuhtide üldkogu päevakorra arutelu ja kinnitamine.
4.2005.aastal toimuvate puhkpilliürituste esialgse plaani arutelu.
5.Voldemar Reimaa 85. juubeli äramärkimine.

1.Ilmar Moss: Soovin, et oleks hea kontakt orkestrite vahel. Samuti ENPO ja EPÜ vahel. VOP peaks olema EPÜ rea peal ja seotud puhkpilliühinguga majanduslikult ja organisatsiooniliselt. Viimased paar aastat ei ole VOP jõudnud Vigala laagrisse ja VOPil on olnud kokkukuivamise märke. Kas VOPi tegevus on tänapäeval üldse aktuaalne? Kooriühingu ja EPÜ suhted peaksid olema korras. Loodetavasti saab tulevikus kooriühing niipalju raha, et saaks täiskohaga iga alaliidu inimese tööle võtta.
Andres Avarand: Kuidas on suhted VOPi ja EPÜga?
I.Moss: Kuna nüüd on EPÜ eraldi, siis on nüüd olukord teine.
Kaido Otsing: Ei ole mõtet lõpetada ühegi kollektiivi tegevust. VOP on ise püüdnud väga eraldi hoida ennast.
Tõnu Soosõrv: EPÜ on suhtlemiseks Vabariigi kollektiividega. VOP on loogiline tööorgan, kust kaudu liigub informatsioon.
Aavo Ots: Kui VOP oli kunagi koolituskeskus, siis nüüd ta seda enam ei ole. VOPi arendamine oleks väga vajalik. Sinna ei ole kaasatud kõiki dirigente.
Harry Illak: VOP ei võrdu koolitusega. Seal toimub orkestrijuhtide omavaheline suhtlemine. Koolituseks on palju haridusasutusi. VOPi õige koht ongi EPÜ all.
Valdo Rüütelmaa: VOPil võiks olla suurem juhatus. Näiteks 7 - 8 liikmeline.
Peeter Saan: Miks me keerutame? Võiks öelda välja, mis me tegelikult mõtleme. Need, kes VOPi juhivad peavad ise tahtma muudatusi. VOPi dirigentidelt ei ole midagi õppida!
Ilmar Moss: Liikumine peab olema kahepoolne. EPÜ on ühing niikaua kui selle juures on orkestrid.
Peeter Saan: Iga dirigent võib moodustada orkestri aga siiski ei saa üks isik - Heldur Saade nõuda vana tutvuse kaudu rahastamist.
Harry Illak: EPÜ juhatus peab koos istuma VOPi juhatusega. EPÜ peab ise oma piirid paika panema. Veel ei ole väga täpselt määratletud EPÜ tegevus.
Aavo Ots: Kuidas professionaalsed orkestrid saavad aidata EPÜ-d?
Peeter Saan: Eestis kehtib individuaalne tasand. Saame aidata repertuaari osas, kui autorikaitse ei sega. Väiksemad ansamblid võiksid ka EPÜ-ga liituda.
Kaido Otsing: EPÜ peaks tegema kõigiga koostööd. EPÜ peaks olema atraktiivne. Kõik näeksid, et sinna kuulumine on vajalik.
Harry Illak: Peaks määrama inimesed, kes hakkavad VOPi ja EPÜ vahelisi läbirääkimisi pidama.

2.Kaido Otsing: Tartus saab pille laenata pikemaks ajaks. Põhimõte on selles, et pillikogu töötaks niikui raamatukogu. Samuti algab Tartus trummiõpe. Ostetakse suuremas koguses trumme ja need jagatakse erinevate koolide vahel ära. Läbi üüri on näha, et pille kasutatakse sihtotstarbeliselt. Pillid ise kuuluvad linnale. 2005. aastal toimub festival "Mürtsub pill". Põhirõhk rahastamisel on kohalikel omavalitsustel.
Peeter Saan: Kas me võtame trummarite puhul üle põhjamaade süsteemi või Saksa süsteemi? Kui soovite koolitust, andke teada. 
Kaido Otsing: EPÜ võiks pakkuda esinemisvõimalusi solistidele. Kontakteeruma peaks Soome Puhkpilliühinguga.

3.Kinnitati päevakord üldkoguks:

- Volikogu avamine
- Volikogu juhataja ja sekretäri valimine.
- EPÜ juhatuse aastaaruanne. K.Otsing
- Revisjonikomisjoni aruanne.
- Info EPÜ tegevusest.V.Rüütelmaa
- EPÜ ja Kaitseväe Puhkpilliorkestri koostööst. P.Saan
- Puhkpilliõpetamisest ja noorteorkestritest. A.Ots
- EPÜ 2005 aasta tööplaani arutelu.
- sõnavõtud

4.2005.aasta plaan jäeti esialgu lahtiseks.

5. Otsus: Voldemar Reimaale otsustati EPÜ poolt viia tänukiri.

Kohal viibisid: Kaido Otsing, Andres Avarand, Tõnu Soosõrv, Aavo Ots, Harry Illak, Valdo Rüütelmaa
Puudus: Priit Sonn 

Külalistena osalesid: Peeter Saan ja Ilmar Moss.

Protokollis Valdo Rüütelmaa.